Dr. Magyar Károly Városi Bölcsőde

**Cím:** 2510 Dorog, Schmidt-villa kert 2.

**Telefon/fax:** (33)331 804

**Email:** dorogibolcsode@invitel.hu; vagy dorogibolcsode@dorog.hu

**Nyitvatartási idő:** munkanapokon 530-tól 1700 óráig

**Férőhelyek száma:** 52

**Az intézmény jelenlegi vezetője:** Uitz-Lovasi Edina

Dorog Város Önkormányzata az Európai Unió társfinanszírozásával valósította meg bölcsőde építési projektjét a Schmidt-villa kertben, a régi rehabilitációs óvoda helyén.

Intézményünk 2005. október 3. napján nyitotta meg kapuit a dorogi gyermekek előtt, 24 férőhellyel. A bölcsődei ellátás iránti igény ugrásszerű növekedése miatt, a város Képviselő-testülete szükségesnek tartotta a férőhelyek számának növelését. Újabb sikeres pályázatot követően 2011. novemberétől a bölcsőde új szárnyában, 28 férőhellyel bővült intézményünk.

A gyönyörűen felújított épület, az igényesen kialakított udvar, a korszerű játékeszközök, a bútorok, a berendezés az apróságok életkori sajátosságainak megfelelőek, segítik testi, lelki, szociális fejlődésüket. A bölcsődében a szakképzett kisgyermeknevelők, bölcsődei dajkák, a családokkal együttműködve gondoskodnak a gyermekek gondozásáról/neveléséről.

A gyermekek napközbeni ellátásán túl - a szülők igénye szerint - lehetőséget biztosítunk időszakos gyermekfelügyelet igénybevételére.